คือเมื่อประมาณเดือนที่แล้วรู้สึกชาๆที่ปลายนิ้วมือ นิ้วกลางข้างขวา เป็นอยู่ประมาณ 1 วันก็หาย เลยไม่ได้อะไรแต่ตอนนี้กลับมาชา และเจ็บแปล๊บๆที่นิ้ว แล้วพึ่งมาสังเกตุที่เล็บมันมีจุด ไม่ใหญ่ สีน้ำตาล อ่อนๆ จุดประมาณปลายปากกามันเป็นจุดอยู่ใต้เล็บแล้วลองกดเล็บดู เจ็บมาก ไม่รู้ว่าเป็นอะไรมั้ย ไม่ได้ไปกระแทกหรือ ไปโดนอะไรมาเลย อยากทราบว่าอันตรายมั้ยคะ แล้วตอนนี้รู้สึกปวดตึงข้อพับแขนข้างขวาด้วยคะ
สวัสดีค่ะ หากเป็นอาการชานิ้วแล้วหายเอง ไม่ถือว่าเป็นโรคหรือภาวะอะไรที่ชัดเจนนะคะ สามารถรอดูอาการก่อนได้ค่ะอาการตึงที่ข้อพับ อาจเป็นอาการจากกล้ามเนื้ออักเสบนะคะ สามารถรับประทานยาคลายกล้ามเนื้อบรรเทาอาการค่ะส่วนเล็บที่เป็นจุดสีน้ำตาล อาจเกิดได้จาก1)เม็ดสีบริเวณใต้เล็บที่เข้มขึ้นเรียกว่า Linear melanonychia ซึ่งถือเป็นภาวะที่ปกติ2) เลือดออกใต้เล็บ ซึ่งสามารถเกิดจากการกระทบกระแทกที่เล็บ3) มะเร็งของเซลล์ที่สร้างเม็ดสีซึ่งอยู่ใต้เล็บ ชนิด Melanoma ซึ่งมักมีรอยโรคที่ขนาดใหญ่ขึ้นเรื่อยๆ ลักษณะไม่สมมาตร มีสีไม่สม่ำเสมอดังนั้นให้ รอดูอาการก่อนได้นะคะ หากรอยโรคมีขนาดใหญ่ขึ้นเรื่อยๆ ให้ไปพบแพทย์เพื่อตรวจดูอาการอีกทีนะคะ